Werner Düggelin
Dr Werner Düggelin (* 7. Dezämber 1929 in Züri; † 6. August 2020 z Basel) isch e Schwiizer Theaterreschissör gsi.

Läbe 
Dä Werner Düggelin isch in Siibne im Kanton Schwyz ufgwachse. Sin Vater Josef Düggelin isch Kantonsrat und Schrinermeischter gsi, sini Muetter d'Marie geb. Eugster. Er het an dr Universidät Züri Germanistik und Romanistik studiert. Er het as Belüüchter am Schauspiilhuus Züri gschafft und isch so zum Theater cho. Er isch denn Assistänt vom Reschissör Leopold Lindtberg worde und dä het im groote, uf Paris z goh. In de 1950er het er dört Theaterreschii glehrt. Er isch eine vo de erste dütschsproochige Reschissör gsi, wo Stück vom Samuel Beckett, Eugene Ionesco, Georges Schehadé, Albert Camus, Jean Genet und Paul Claudel uf Dütsch inszeniert hai. Er isch vo 1968 bis 1975 dr Schauspiildiräkter vom Theater Basel gsi. Sithär het er as freie Reschissör gschafft.

Uszäichnige 
1987 Dr Hans Reinhart-Ring vo dr SGTK 
1995 het er dr Kulturbriis vo dr Stadt Basel überchoo.

Inszenierige 
 2007 Bunbury – Schauspiilhuus Züri
 2007 Lieblingsmenschen – Theater Basel
 2008 Don Juan – Schauspiilhuus Züri
 2009 Die Gerechten – Schauspiilhuus Züri
 2011: Die Unterrichtsstunde vom Eugène Ionesco – Theater Basel
 2013: Schönes von Jon Fosse – Schauspiilhuus Züri
 2014: Der Bürger als Edelmann vom Molière – Schauspiilhuus Züri

Litratur 
 
 2004

Fuessnote 

Regisseur
Person (Basel)
Schwyzer
Maa